Haylend inəyi

Haylend inəyi — Uzun buynuzlu və uzun tüklü, müxtəlif rənglərdə olan Şotlandiya mal-qara cinsi. Bu növ inəklər əsasən ətlik üçün yetişdirilir. 
 Ümumi məlumat 
Haylend inəyi Şotlandiyanın kənd yerlərində yetişdirilən mal-qara cinsidir. Bu cins Şotlandiya yaylalarında və Qərbi Adalarda yaranmışdır və uzun buynuzları, qalın, dalğalı tükləri ilə tanınır.Haylend inəyi cinsi sərt iqlim şəraitinə tab gətirə bilən dayanıqlı bir cinsdir. İlk nəsil kitabı 1885-ci ildə tərtib olunmuşdur. Daha əvvəl ayrı-ayrı hesab edilən kiçik, adalarda yetişdirilən qara rəngli Kyloe və böyük, materikdə yetişdirilən açıq qəhvəyi Haylend inəyi cinsləri vahid bir cins kimi qeydə alınmışdır. Bu cins əsasən ətlik mal-qara kimi yetişdirilir və bir çox ölkələrə ixrac edilmişdir. 

Haylend mal-qarası soyuq qış aylarında qorunmaq üçün xüsusi tüklərə malikdir. Onların qalın, uzun, dalğalı və yunlu tükləri vardır. Ən çox rast gəlinən rəng qırmızımtıl-qəhvəyi olub, təxminən 60%-ni təşkil edir. Təxminən 22%-i sarı, qalanları isə solğun gümüşü, qara olur. 

Bədən ölçüləri və yaşam müddəti6
 Yetkin buğalar 800 kq-a qədər,
 Dişi heyvanlar isə 500 kq-a qədər çata bilər.
 İnəklər 90–106 sm  hündürlükdə olur,
 Buğalar isə 106–120 sm aralığında olur.
 Hamiləlik müddəti 277–290 gün arasındadır. Adətən bir buzov doğulur, lakin əkiz doğumlar da mümkündür.
 Cinsi yetkinlik 18 aylıqda əldə edilir.
 Haylend inəyinin orta ömür müddəti 20 ilə qədərdir, bu isə digər cinslərə nisbətən daha uzundur.

4 il ərzində yarı-vəhşi Haylend inəyi qrupu üzərində aparılan araşdırmalarda, onların açıq bir sosial struktura və iyerarxiyaya malik olduğu müəyyən edilmişdir. Sosial üstünlük yaş və cinsdən asılıdır: yaşlı heyvanlar gənc və buzovlara, buğalar isə dişilərə üstünlük təşkil edir. Gənc buğalar 2 yaşına çatdıqda yetkin inəkləri üstələməyə başlayır. Dominant inəyin buzovları daha yüksək sosial statusa malik olur, baxmayaraq ki, ana tərəfindən az müdaxilə edilir. Dostluq davranışları arasında oyun döyüşü, yalama və bir-birinə çıxma hərəkətləri müşahidə olunmuşdur. May və iyun aylarında cütləşmə baş verir və dişi heyvanlar ilk doğumlarını 2-3 yaşında edir. 
 İstinadlar 

 Xarici keçidlər 



Kateqoriya:Əlifba sırasına görə heyvanlar
Kateqoriya:İnək cinsləri
Kateqoriya:Əhliləşdirilmiş heyvanlar